stanford-oval/wikipedia huggingface dataset:
Jack McCloskey
Ura > Pelaajana ja valmentajana

McCloskey pelasi pelaajaurallaan vain yhden ottelun ammattilaisseurassa, vuonna 1953 Philadelphia Warriorsissa. Pelaajauransa jälkeen McCloskey toimi yliopistovalmentajana, vuodet 1956–1966 Pennsylvanian yliopistossa, josta hän itse oli vuonna 1948 valmistunut, ja vuosina 1972–1974 NBA-joukkue Portland Trail Blazersin päävalmentajana. Valmentajanuransa viimeiset vuodet McCloskey toimi NBA:ssa apuvalmentajana.
Ura > General Managerina

McCloskey siirtyi vuonna 1979 NBA-joukkue Detroit Pistonsin general manageriksi, missä toimessa hän pysyi vuoteen 1992 saakka. Pistonsin menestyksekkään ”Bad Boys” -aikakauden aikana McCloskey suoritti kymmeniä joukkuettaan vahvistaneita pelaajakauppoja ja -hankintoja (mm. Joe Dumars, Isiah Thomas, Vinnie Johnson, Bill Laimbeer, John Salley, Dennis Rodman, James Edwards ja päävalmentaja Chuck Daly), mistä hyvästä hän sai lempinimen Trader Jack. Pistons selviytyi McCloskeyn manageriaikana yhdeksän kertaa peräkkäin NBA:n pudotuspeleihin vuosina 1984–1992, viidesti idän konferenssifinaaleihin ja kolmesti NBA:n loppuotteluihin. Kolmesta finaalikerrasta Pistons voitti vuosina 1989 ja 1990 NBA:n mestaruuden. Pistonsin jälkeen McCloskey työskenteli muiden NBA-joukkueiden organisaatioissa. Vuonna 2008 Pistons nosti McCloskeyn paidan kotiareenansa kattoon.
McCloskey oli toisen maailmansodan veteraani. Hän kuoli 91-vuotiaana Savannahissa 1. kesäkuuta 2017.
Intraleague Draft

Intraleague Draft oli NHL-jääkiekkoliigan järjestämä vuosittainen varaustilaisuus vuosina 1952, 1957 ja 1963–1975. Se oli eräänlainen Waiver Draftin edeltäjä. Varaustilaisuuden oli tarkoitus tasoittaa joukkueiden välisiä tasoeroja.
Varaustilaisuudessa joukkueet saivat valita pelaajia muista joukkueista siirtokorvausta vastaan. Viime kauden huonoimmat joukkueet saivat varata tilaisuudessa ensin. Joukkueet saivat suojata tärkeimmät pelaajansa. Ensimmäisessä varaustilaisuudessa joukkueet saivat suojata 25 pelaajaa. Suojattua pelaajaa ei voinut valita varaustilaisuudessa. Varaustilaisuuksista ei ole jäänyt kunnollisia pöytäkirjoja. Viimeinen varaustilaisuus järjestettiin 1975.
Intraleague Draftia ei tule sekoittaa 1950- ja 1960-lukujen Interleague Draftiin, jossa NHL-joukkueet varasivat pelaajia muista ammattilaisliigoista.
Iso Lauttajärvi

| Iso Lauttajärvi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°45′00″N, 24°25′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskupuro:  Lauttapuro Kettujokeen 
Järvinumero:  14.674.1.034
Mittaustietoja
Pinnankorkeus:  210,4 m  
Pituus:  1,5 km  
Leveys:  490 m  
Rantaviiva:  3,69 km  
Pinta-ala:  52,329 ha  
Tilavuus:  0,00023663 km³ 
Keskisyvyys:  0,45 m  
Suurin syvyys:  1,1 m  
Saaria:  ei saaria 
 fiIso Lauttajärvi 
Iso Lauttajärvi  on Etelä-Pohjanmaalla Soinissa  Raitaperän lähellä sijaitseva järvi.
Maantietoa

Järvi on 1,5 kilometriä pitkä, 490 metriä leveä, ja sen pinta-ala on 52 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 236 600 kuutiometriä. Sen keskisyvyys on 0,5 metriä ja suurin syvyys on 1,1 metriä. Sen rantaviivan pituus on 3,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Järven vedenpinnan korkeus on 210,4 metriä mpy.
Iso Naistenjärvi

| Iso Naistenjärvi |
| --- | --- |
 Näkymä Ison Naistenjärven länsipäädystä.
Valtiot:  Suomi
Maakunnat:  Pirkanmaa‎
Kunnat:  Pirkkala
Koordinaatit:  61°26′37″N, 23°42′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Saukonojaan 
Järvinumero:  35.216.1.003 
Mittaustietoja
Pinnankorkeus:  136,2 m 
Rantaviiva:  1,003 km 
Pinta-ala:  2,541 ha  
 fiIso Naistenjärvi 
Iso Naistenjärvi  on Pirkanmaalla Pirkkalassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Iso Naistenjärvi on osa Härmälänojan valuma-aluetta.
Maantietoa

Järvi on 400 metriä pitkä, 200 metriä leveä ja sen pinta-ala on 2,5 hehtaaria. Tämä erämaajärvi sijaitsee soiden täyttämässä kallioisessa moreenimaastossa sijaitsevassa painaumassa. Siihen on kaivettu kolme suo-ojaa, joista eteläinen oja toimii samalla sen laskuojana. Oja kulkee etelään, josta sen tuomat kuivatusvedet jatkavat itään Saukkolammille ja Saukonojaa myöten Myllyojaan. Myllyoja sijaitsee Härmälänojan yläjuoksulla. Järven rantaviivan pituus on 1,0 kilometriä. Rannat ovat suota, vaikka parissa kohdassa moreeninen rinne nousee jyrkkänä ylös. Läntisen suon nimi on Pehkusuo. Järven rantoja kiertää polku, johon yhtyvät sekä pohjoiseen Haikanvuoren suuntaan että suoraan etelään vievät polut. Pohjoisrannalla on laavu ja idässä kallion päällä on kaksi vapaa-ajan asuntoa. Niille johtaa tiet Sääksjärven Kaitalankulmalta, koillisen suunnasta Toiviosta ja Pirkkalan taajamasta.
Historiaa

Vuonna 1855 julkaistussa Kalmbergin kartastossa järven nimi kirjoitettiin pelkästään ”Naistenjärvi” . Vuoden 1953 peruskartassa järvellä on kaksi lyhyttä luontaiselta vaikuttavaa ojaa, jotka tuovat vettä suolta järveen. Järven lounaispuolella Pehkusuon laidalla on lato, joka on kadonnut vuoden 1961 kartasta. Kun alueen metsään rakennetaan tie, alkaa toimeliaisuus alueella lisääntyä. Tie ohittaa Iso Naistenjärven Saukkolammen välistä vuoden 1975 kartassa ja lammen kohdalta tulee tie järven viereiselle kalliolle, jossa sijaitsee kaksi vapaa-ajan asuntoa. Nyt on myös suot ojitettu ja järvestä on kaivettu Saukkolampeen asti laskuoja.
Jack McConnell

| Jack McConnell |
| --- | --- |

Skotlannin pääministeri
 22. marraskuuta 2001 – 16. toukokuuta 2007  
Monarkki:  Elizabeth II
Varapääministeri:  Jim Wallace Nicol Stephen
Edeltäjä:  Henry McLeish
Seuraaja:  Alex Salmond
Henkilötiedot
Syntynyt: 30. kesäkuuta 1960 (ikä 64)  Irvine, Skotlanti
Puoliso:  Bridget McConnell
Tiedot
Puolue:  Työväenpuolue
Uskonto:  Skotlannin kirkko
Jack Wilson McConnell (s. 30. kesäkuuta 1960, Irvine, North Ayrshire) on skotlantilainen poliitikko, Skotlannin työväenpuolueen johtaja ja vuodet 2001–2007 Skotlannin pääministeri.
Elämä ja ura

McConnell kasvoi lammasfarmilla Arranilla ja liittyi 16-vuotiaana Skotlannin kansallispuolueeseen (Scottish National Party, SNP), mutta erosi myöhemmin. Suoritettuaan alemman korkeakoulututkinnon Stirlingin yliopistossa 1983 hän opetti matematiikkaa Lornshill Academyssa Alloassa Clackmannanshiressa. Seuraavina vuosina hänet valittiin kunnanvaltuustoon, jossa hän toimi kahdeksan vuotta.
McConnellista tuli Skotlannin työväenpuolueen pääsihteeri 1992. Hänen läpimurtonsa tapahtui vuonna 1997, jolloin työväenpuolue saavutti murskavoiton konservatiiveista ja vei kansallispuolueen kanssa kaikki konservatiivien edustajanpaikat Skotlannissa.
Vuonna 1998 McConnell oli jäsenenä Skotlannin perustuslaillisessa kokouksessa, jonka tuloksena kansanäänestyksen jälkeen perustettiin Skotlannin parlamentti. McConnell oli ehdokkaana ensimmäisissä vaaleissa 1999 ja valittiin. Hänet nimitettiin valtiovarainministeriksi Skotlannin Donald Dewarin hallitukseen. Dewarin kuoleman jälkeen McConnell haastoi Henry McLeishin pääministerin paikasta, mutta hävisi. Kun McLeish joutui eroamaan ns. Officegate-skandaalin vuoksi, McConnellista tuli ilman vastaehdokkaita pääministeri.
Ensimmäisessä hallituksen muutoksessaan hän korvasi lähes kaikki McLeishille uskolliset ministerit ja puolueen toimihenkilöt. Hän ei ole myöskään innostunut Skotlannin itsenäisyyshankkeista kuten edeltäjänsä.
Jalkapallon maailmanmestaruuskilpailuissa 2006 McConnell ilmoitti tukevansa Trinidad ja Tobagon joukkuetta Englannin sijaan.
McConnell on Yhdistyneen kuningaskunnan ylähuoneen jäsen vuodesta 2010.
Aiheesta muualla

Virallinen kotisivu. (englanniksi)
James Coyne

James Coyne
James Elliot Coyne (17. heinäkuuta 1910 – 12. lokakuuta 2012) oli Kanadan pankin toinen kuvernööri vuosina 1955–1961.
Coyne syntyi Winnipegissä, Manitobassa. Hän valmistui Ridley Collegesta sekä Manitoban yliopistosta ja opiskeli Rhodes-stipendillä Oxfordin yliopistossa. Hän palveli toisessa maailmansodassa Kanadan kuninkaallisissa ilmavoimissa.
Coyne toimi vuosina 1944–1949 pankin kuvernööri Graham Towersin avustajana ja vuosina 1950–1954 varakuvernöörinä. Hänet nimitettiin Kanadan pankin toiseksi kuvernööriksi vuonna 1955, mutta hän erosi vuonna 1961, jolloin häntä seurasi Louis Rasminsky.
Journalisti Andrew Coyne ja näyttelijä Susan Coyne ovat James Coynen lapsia. Coyne on lisäksi juristi Deborah Coynen setä.
Jaakko Säkö

Jaakko Sakari Säkö, vuoteen 1935 Wiss, (13. marraskuuta 1924 Kaarina – 23. huhtikuuta 2012) oli suomalainen puutarhatutkija. Hän oli vuodesta 1960 Maatalouden tutkimuskeskuksen puutarhaosaston johtaja professorin arvonimellä. Hän tutki omenan- ja marjanviljelyä.
Aiheesta muualla

Kuka kukin on 1978
James Corbett

James, Jimmy tai Jim Corbett voi tarkoittaa seuraavia henkilöitä:
James A. Corbett (1933–2001), yhdysvaltalainen karjankasvattaja, kirjailija ja ihmisoikeusaktivisti
James J. Corbett (1866–1933), yhdysvaltalainen ammattinyrkkeilijä, raskaansarjan maailmanmestari.
James Corbett (s. 1955), yhdysvaltalainen amerikkalainen jalkapalloilija
James Corbett (s. 1978), englantilainen kirjailija
James Corbett (1908–2005), australialainen poliitikko
James W. Corbett (1928–1994), yhdysvaltalainen fyysikko
James Francis Corbett (1834–1912), australialainen roomalaiskatolinen piispa
Jim Corbett (Edward James Corbett, 1875–1955), brittiläinen metsästäjä, luonnonsuojelija ja kirjailija
Jim Corbett (1919–1967), yhdysvaltalainen yleisurheilujohtaja
Jimmy Corbett (s. 1980), englantilainen jalkapalloilija
Igor Pomerantsev

Igor Pomerantsev vuonna 2009
Igor Jakovlevitš Pomerantsev (ven. И́горь Я́ковлевич Помера́нцев, ukr. Ihor Pomerantsev); (11. tammikuuta 1948 Saratov, Neuvostoliitto) on venäläis-ukrainalainen runoilija.
Suku ja koulutus

Igor Pomerantsev varttui juutalaisessa perheessä Taka-Baikaliassa ja vuodesta 1953 lähtien Tšernivtsissä Ukrainan sosialistisessa neuvostotasavallassa Neuvostoliitossa. Hänen vanhempansa olivat sotilastoimittaja Jakov Izrailevitš Pomerantsev (1910–1969) ja Galina Ivanovna Pogorelova. Hän opiskeli englantilaista filologiaa ja pedagogiikkaa Tšernihivin yliopiston romaanis-germanistisessa tiedekunnassa ja työskenteli opettajana maaseutukoulussa kylässä Karpaateilla sekä teknisenä kääntäjänä Kiovan patenttivirastossa.
Hänen poikansa on arvostettu brittiläinen kirjailija ja journalisti Peter Pomerantsev (s. 1977 Kiova), joka on julkaissut vuonna 2014 kirjan Nothing Is True and Everything Is Possible: The Surreal Heart of the New Russia.
Kirjallinen ura

Hänen ensimmäiset runojulkaisunsa ilmestyivät vuonna 1972 moskovalaisessa Smena-lehdessä. Hänellä oli yhteyksiä Ukrainan kansalaisoikeusliikkeeseen, ja KGB pidätti hänet vuonna 1976, ja syytti häntä neuvostovastaisen kirjallisuuden omistamisesta ja levittämisestä, ulkomaisten "vihollisasemien" kuuntelusta ja "yhteyksien pitämisestä ulkomaalaisten kanssa". Häntä kehotettiin muuttamaan maasta, ja vuonna 1978 hän lähti Neuvostoliitosta vaimonsa ja lapsensa kanssa, aluksi Länsi-Saksaan.
Vuonna 1979 Pomerantsev muutti Lontooseen ja aloitti BBC:n venäjänkielisessä toimituksessa (BBC Russian Service). Sen jälkeen hän työskenteli Yhdysvaltain kongressin rahoittaman radioasema Radio Free Europe/Radio Libertyn venäjänkielisessä toimituksessa. Radioasema suuntaa lähetyksiä maihin, joissa lehdistönvapautta on rajoitettu tai sitä ei ole olemassa. Vuonna 1987 Pomerantsev muutti Müncheniin, missä hän jatkoi työskentelyä Radio Libertyn tuottajana. Lisäksi hän työskenteli useita vuosia Radio Svobodassa (ven. Свобода, 'Vapaus'). Vuodesta 1983 lähtien hän on ollut Ison-Britannian kansalainen.
Hän oli kirjallisen vuosikirja "Urbin" perustaman Vjazemski-palkinnon ensimmäinen saaja vuonna 2009.
Vuosikymmenten mittainen radiotyöskentely on vaikuttanut Pomerantsevin kirjoittamiseen, jossa eri palaset yhdistyvät muodostaen jotain uutta. Hän on julkaissut yli 10 kirjaa Venäjällä ja Ukrainassa. Hänen tekstinsä käännöksiä on ilmestynyt lehdissä muun muassa Itävallassa, Saksassa, Isossa-Britanniassa, Unkarissa ja USA:ssa. Hän oli Ukrainassa järjestettävän Meridian Chernowitz kirjallisuusfestivaalin ideoija ja perusti Metaphora Literature Prize -palkinnon yhdessä Diana Klochkon kanssa vuonna 2012. Igor Pomerantsev on asunut Prahassa, Tšekin tasavallassa vuodesta 1995 lähtien.
Hän on myös radio-lehti "Above the Barriers" toimittaja ja juontaja. Hän on kirjoittanut radionäytelmät Love on Short Waves, Sweethearts of Mr. Fabre ja Can You Hear Me? ja useita proosa-, runo- ja esseekirjoja, mukaan lukien radiokirjat: Uutiset, Radio "C" ja Inside Lyrics. Hän on viinikriitikko ja 'Kuiva punainen' (ven. Красное сухое) -kirjan kirjoittaja. Hän on ohjannut yhteistyössä Lidia Starodubtsevan kanssa dokumenttielokuvat Sauma. Psykologi sodassa (ven. Шов. Психолого на войне), Amputaatio (ven. Ампутация), Aika on kulunut (ven. Время истекло) ja Viini tappaa (ven. Вино убивает).
Igor Pomerantsev on maineensa vakiinnuttanut merkittävä venäläinen nykyrunoilija.
Pomerantsevin teoksia on julkaistu The Times Literary Supplementissa, Apofenie runoverkkolehdessä, The Oxford Review'ssa ja lukuisissa muissa kirjallisuusjulkaisuissa. Hän aloitti uuden podcastin Radio Libertylle, nimeltä Humanitarian Corridor, heti Venäjän hyökkäyksen jälkeen Ukrainaan vuonna 2022.
Teoksia

'Albumit ja serenadit': Proosa (Альбы и серенады: Проза) - Lontoo, 1985
'Runoja eri päiviltä' (Стихи разных дней) - Pietari, 1993
'Luksustuotteet: Belles-lettres'. Proosa (Предметы роскоши: Belles-lettres. Проза) - Pietari, 1995
'Beaufortin asteikolla'. Essee. (По шкале Бофорта. Эссе) - Pietari, 1997
'Uutiset'. Runous/Proosa. (News. Стихи. Проза) - Kiova, 1998
'Miksi sudenkorennot?' (Почему стрекозы?) - Pietari, 1999
'Kuiva punainen' (Красное сухое) - Moskova, 2000
'Radio "C". Radio-tarinakirja'. (Радио «С». Книга радиосюжетов) - Moskova, 2002
'Ne, jotka pitivät kädestämme, kuolivat'. Valitut runot (Те, кто держали нас за руку, умерли. Избранные стихи.) - Moskova, 2005
'Palvelun sanat'. (Служебная Лирика) - Moskova, 2007
'KҐB ta іnshі ...' (КҐБ та інші… ) - Kiova, 2009
'KGB ja muita runoja'. (КГБ и другие стихи) - Moskova, 2010
'Viinitila. Chernivtsi' (Винарні. Черновцы) - Meridian Czernowitz, 2011
'Czernowitz Chernivtsi Chernivtsi' (Czernowitz Черновцы Чернівці) - Meridian Czernowitz, 2012
'Homo eroticus' - Kiova, 2013
'Kuolema sanan parhaassa merkityksessä'. (Смерть в лучшем смысле этого слова) - Ozolnieki, 2015
Aiheesta lisää

Igor Pomerantsevin haastattelu ja esseitä Apofenie runolehdessä (englanniksi)
Igor Pomerantsevin biografia ja bibliografia (venäjäksi)
Igor Pomerantsevin bibliografia (venäjäksi)
Igor Pomerantsev puhuu viinistä Torf TV:ssä
Igor Pomerantsevin haastattelu Torf TV:ssä
Igor Pomerantsevin runot projektissa "EI SOTAA - RUNOILIJAT SOTAA VASTAAN" (venäjäksi)
Iso Niemolampi

| Iso Niemolampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°28′16″N, 23°51′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskujoki:  Matoluoma 
Järvinumero:  35.427.1.005
Mittaustietoja
Pinnankorkeus:  155,7 m  
Rantaviiva:  2,772 km  
Pinta-ala:  20,331 ha  
Saaria:  ei saaria 
 fiIso Niemolampi 
Iso Niemolampi on Etelä-Pohjanmaalla Ähtärissä Lampiperän kylän lähellä sijaitseva lampi.
Maantietoa

Lammen pinta-ala on 20 hehtaaria, se on 1,0 kilometriä pitkä ja 350 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 2,8 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Matoluoman valuma-alueeseen (35.427) se kuuluu. Lammen vedenpinnan korkeus on 155,7 metriä mpy.
Jaakko Surakka

Jaakko Surakka (s. 18. heinäkuuta 1934 Nivala) on suomalainen Kouvolassa asuva kirjailija.
Surakka suoritti ylioppilastutkinnon ja opiskeli tietotekniikkaa Jyväskylän yliopistossa. Hän on toiminut työnjohtajana puuyrityksessä 1955–1961, toimistotyönjohtajana Juvalla 1961–1968 sekä vuosina 1968–1975 Kouvolassa atk-operaattorina, atk-yhdysmiehenä, ohjelmoijana ja suunnittelijana.
Surakka aloitti kirjoittamalla pakinoita ja novelleja lehtiin sekä osallistumalla runoantologioihin. Hänen esikoisteoksensa runokokoelma Ollako toisin ilmestyi 1992. Surakan romaanit Kämppien kasvatti ja Rautaköysi sijoittuvat Pohjois-Suomen metsätyömaille ja rakennustyömaille ja häntä onkin pidetty Kalle Päätalon perinteiden jatkajana. Hän on kirjoittanut myös fantasiaromaanin Aikamoduli ja yhteiskunnallisen romaanin Silmäänkusijat.
Teoksia

Ollako toisin : runoja. Koivu ja tähti, Kannus 1992
Miljoonaperintö : romaani. Koivu ja tähti, Kannus 1993
Kämppien kasvatti : romaani. Koivu ja tähti, Kannus 1994
Aikamoduli : romaani. Koivu ja tähti, Kannus 1996
Rautaköysi : romaani. Fenix-kustannus, Espoo 2001
Silmäänkusijat : romaani. Fenix-kustannus, Espoo 2002
Lapinlukko : kuultua ja kuviteltua : novellikokoelma ; kuvitus Pekka Kauppila. Fenix-kustannus, Espoo 2003
Issey Miyake

| Issey Miyake> 三宅 一生 |
| --- | --- |
 Issey Miyake.
Henkilötiedot
Syntynyt: 22. huhtikuuta 1938 Hiroshima
Kuollut: 5. elokuuta 2022 (84 vuotta)
Aiheesta muualla
www.isseymiyake.com
Issey Miyake (jap. 三宅 一生, 22. huhtikuuta 1938 Hiroshima – 5. elokuuta 2022 Tokio, Japani) oli japanilainen muotisuunnittelija. Hänet tunnetaan teknologia-aiheisista vaatemallistoistaan, parfyymeistään ja kelloistaan. Miyake opiskeli graafiseksi suunnittelijaksi Tokiossa 1960-luvulla ja työskenteli sen jälkeen New Yorkissa ja Pariisissa. Hän alkoi suuntautua vaatesuunnitteluun ja perusti oman muotitalon vuonna 1970. Ensimmäinen Miyake-tuoksu lanseerattiin vuonna 1992. Miyake ystävystyi Steve Jobsin kanssa ja valmisti tälle mustia poolopaitoja, joista tuli Jobsin tavaramerkki.
Vuonna 2005 Issey Miyakelle myönnettiin Praemium Imperiale -taidepalkinto kuvanveistosta. Hän on saanut myös ”Japanin Nobeliksi” kutsutun Kioto-palkinnon ja italialaisen Compasso d'Oro -palkinnon.
Suomalainen muotoilija Harri Koskinen on suunnitellut Issey Miyakelle muun muassa Vakio-rannekelloja ja parfyymipakkauksia.
Aiheesta muualla

Issey Miyake Inc. (virallinen sivusto)
InterContinental Hotels Group

| InterContinental Hotels Group PLC |
| --- | --- |

Yritysmuoto:  pörssiyhtiö
Osake:  LSE: IHG, NYSE: IHG
ISIN:  GB00BHJYC057
Perustettu:  2003
Toimitusjohtaja:  Richard Solomons
Puheenjohtaja:  Patrick Cescau
Kotipaikka:  Denham, Buckinghamshire
Toiminta-alue:  maailmanlaajuinen
Toimiala:  hotelli- ja ravintolatoiminta
Tuotteet:  hotelliketjujen franchising ja operointi
Liikevaihto:  1,8 miljardia USD (2015)
Henkilöstö:  7 311 (2015)
Kotisivu:  www.ihgplc.com
Infobox OKVirheellinen NIMI-arvo: 
InterContinental Hotels Group PLC (IHG) on brittiläinen pörssiyhtiö, joka omistaa useiden kansainvälisten hotelliketjujen tuotemerkit ja operoi ketjujen hotelleja useimmiten franchising-periaatteella. IHG:n hotelliketjuja ovat InterContinental, Holiday Inn, Holiday Inn Express, Crowne Plaza, Candlewood Suites, Even Hotels, Hualuxe, IHG Army Hotels, Hotel Indigo, Kimpton Hotels ja Staybridge Suites. Vuonna 2015 IHG oli noin 4 800 hotellillaan maailman kolmanneksi suurin hotelliyhtiö Wyndham Worldwiden (7 645 hotellia) ja Choice Hotels Internationalin (6 376 hotellia) jälkeen. Huoneiden määrällä mitattuna IHG oli vuonna 2014 maailman suurin hotelliyhtiö 686 873 huoneellaan.
Historiaa

InterContinental-hotelliyhtiön perusti vuonna 1946 lentoyhtiö Pan American Airwaysin perustaja Juan Trippe, ja ensimmäinen InterContinental avattiin Brasilian Belémiin 1949.  Vuonna 1956 InterContinentalista tuli 300 tuhannella huoneellaan maailman suurin hotelliketju. 1970-luvun taitteessa Pan Am -konserni muun muassa rakensi Etu-Töölöön Hotelli InterContinental Helsingin yhdessä Finnairin ja OTK:n kanssa.
Pan Am myi hotelliyhtiön japanilaiselle sijoitusyhtiö Saison Holdingille, joka puolestaan myi 40 prosentin osuuden InterContinentalista pohjoismaiselle Scandinavian Airlines -lentoyhtiölle. Kun SAS oli talousvaikeuksissa 1990-luvun taitteessa, se myi omistuksensa takaisin japanilaisille arviolta 1,5–2 miljardin Ruotsin kruunun tappiolla.
Vuonna 1998 Saison-yhtiö myi InterContinentalin brittiläisen pörssiyhtiön, olutpanimo Bass plc:n hotelliyhtiölle nimeltä Holiday Hospitality Corporation, joka omisti Holiday Inn -ketjun. Vuosituhannen vaihteen jälkeen Bass myi pois panimotoimintansa ja keskittyi hotellitoimintaan, joka vuonna 2003 koottiin IHG-yhtiön alle.
Käännös suomeksi
Iso Nurmijärvi

| Iso Nurmijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′16″N, 25°10′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.101
Mittaustietoja
Pinnankorkeus:  78,5 m  
Pituus:  800 m  
Leveys:  720 m  
Rantaviiva:  2,953 km  
Pinta-ala:  18,58 ha  
Saaria:  ei saaria 
 fiIso Nurmijärvi 
Iso Nurmijärvi  on Keski-Suomessa Jämsässä Olkkolan kylän lähellä sijaitseva järvi.
Maantietoa

Järven pinta-ala on 18,6 hehtaaria, se on 800 metriä pitkä ja 700 metriä leveä. Järvellä ei ole kartan mukaan saaria.  Sen rantaviivan pituus on 3,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 78,5 metriä mpy.
Inter RAO

| Inter RAO Inter RAO JeES |
| --- | --- |
Yritysmuoto:  OAO
Osake:  LSE: IRAOMCX: IRAORTS: IRAO
ISIN:  RU000A0JPNM1
Perustettu:  1997 (RAO JeES Rossiin tytäryhtiö), 2008 "itsenäinen"
Kotipaikka:  Ul. Bolšaja Pirogovskaja, d. 27, 119435 Moskova, Venäjä
Toimiala:  energiantuotanto, -jakelu ja kauppa
Tuotteet:  sähkön- ja lämmöntuotanto Venäjällä ja ulkomailla, sähkönsiirto (Armenia), jälleenmyynti ja kaupankäynti
Liikevaihto:    536,244 mrd. RUR (2011)
Liikevoitto:    41,457 mrd. RUR (7,8 % EBITDA, 2011)
Tytäryhtiöt:  mm. Inter Rao Electric Power Plants, TGK-11, Baskirskaja Generating Company, ...
Omistaja:  enemmistöomistaja on Venäjän valtio (omistus hajautettu usean yhtiön kautta)
Kotisivu:  www.interrao.ru www.interrao.ru/en/
Infobox OKVirheellinen NIMI-arvo: 
Inter RAO eli Inter RAO JeES (ven. ОАО «ИНТЕР РАО ЕЭС») on Venäjän suurimpia energia-alan konserneja. Yhtiö on tunnettu sähkön- ja lämmöntuotannostaan, sähköenergian tuonnista ja viennistä Venäjälle, kaupankäynnistä Venäjän omilla ja kansainvälisillä sähkömarkkinoilla. Inter RAO vastaa Venäjän federaation rajat ylittävästä sähkökaupasta, jota se käy muun muassa Suomen, Valko-Venäjän, Liettuan, Georgian, Ukrainan ja Turkin sähkömarkkinoiden kanssa.
Inter RAO on yhtiömuodoltaan julkinen osakeyhtiö (OAO). Se perustettiin alun perin vuonna 1997 Venäjän federaation laajan RAO JeES Rossii -energiakonsernin energiakaupasta vastaavaksi tytäryhtiöksi. Emoyhtiön hajottamisen seurauksena yhtiö itsenäistyi vuonna 2008.
Vuotta 2012 koskeva tilinpäätös osoittaa liikevaihdon kasvaneen (556,189 mrd. RUR) mutta tuloksen menneen tappiolle (–22,355 mrd. RUR).
Luoteista lämpövoimalaa (900 MW) Pietarissa.
Yhtiön hallinnoima ydinvoimala (815 MW) Armeniassa.
Petšoran voimala (1 060 MW).
Sangtudan vesivoimalaa (670 MW) Tadžikistanissa.
Aiheesta muualla

Venäjä hamuaa halpaa sähköä Suomesta (05/2013) (hs.fi)
Energiakauppa päälaelleen: Venäjä alkaa ostaa sähköä Suomesta (04/2013) (Arkistoitu – Internet Archive) (aamulehti.fi)
Laitoksiaan uusineen Venäjän sähkön vienti Suomeen romahti (01/2013) (yle.fi)
Fortum-sopimuksen arvo nousi Venäjällä(02/2010) (taloussanomat.fi)